EkBass/fiwiki-20250220-pages-articles huggingface dataset:
Nikolajevsk-na-Amure

Nikolajevsk-na-Amure () on kaupunki ja Nikolajevskin piirin hallintokeskus Habarovskin aluepiirissä Venäjän kaukoidässä, noin 80 kilometriä Amurjoen suusta, 582 kilometriä Komsomolsk-na-Amuresta ja 977 kilometriä aluepiirin pääkaupungista Habarovskista. Asukasluvun kehitys: *30 100 (1959) *28 492 (2002) *27 200 (2005) *22 752 (2010) == Historia == Nikolajevsk-na-Amure kuului alun perin Kiinalle ja sen paikalla oli Miàojiē -niminen kaupunki. Kiinan hävittyä toisen oopiumsodan alue siirtyi Venäjälle Aigunin sopimuksella vuonna 1858 ja uudelleen Pekingin sopimuksella vuonna 1860. Alue oli Venäjän hallussa jo ennen virallista luovutusta ja niinpä Nikolajevskin perusti Gennadi Nevelskoi vuonna 1850. Vuonna 1856 siitä tuli kaupunki ja se nimettiin samalla Nikolajevsk-na-Amureksi. Kaupungista tuli myös samaan aikaan perustetun Primorskin alueen pääkaupunki vuoteen 1880 asti. Nikolajevsk-na- Amure oli tuohon aikaan Venäjän kaukoidän suurin satamapaikka. Nikolajevsk-na- Amure paikalla sijainnut kiinalaiskaupunki on todennäköisesti sama kaupunki, jonka japanilainen tutkimusmatkailija Mamija Rinzon mainitsee Fujori-nimellä 1800-luvun alussa. == Katso myös == *Nikolajevskin välikohtaus == Lähteet == == Aiheesta muualla == Luokka:Habarovskin aluepiirin kaupungit
Jalkaväkirykmentin määrävahvuus (talvisota)

Jalkaväkirykmentin määrävahvuus oli määritelty ennen talvisotaa vuonna 1939 seuraavanlaiseksi. ==Henkilöstö ja aseistus== Määrävahvuisessa Jalkaväkirykmentissä olisi pitänyt olla muun muassa Jorma Järventaus jne.: "Suomi sodassa" s.132: *henkilöstöä: 2 955 *kiväärejä: 2 325 *pikakiväärejä: 72 *konepistooleja: 72 *konekiväärejä: 36 *Kranaatinheittimiä: 6 (81 mm) *moottoriajoneuvoja: 1 henkilöauto ja 2 moottoripyörää *hevosia: 494 Käytännössä kaluston vähäisyyden vuoksi vain harva jos yksikään YH:ssa perustettu Jalkaväkirykmentti täytti mainitut kalustovahvuudet. ==Yksiköt== Määrävahvuiseen Jalkaväkirykmenttiin kuului seuraavat yksiköt (suluissa henkilöstön määrä) Sotatieteen laitos: "Talvisodan historia" osa 1 s.165: *Esikunta (komentaja + 12 henkilöä) *Esikuntakomppania (169 henkilöä) *Kranaatinheitinkomppania (83 henkilöä) *Kolonna (Ampumatarvikekolonna 59 henkilöä + Elintarvikekolonna x 2 a 48 henkilöä) *Jalkaväkipataljoona (845 Henkilöä) numeroitiin roomalaisilla numeroilla esimerkiksi II/JR 37 *Jalkaväkipataljoona (845 henkilöä) *Jalkäväkipataljoona (845 henkilöä) ==Katso myös== *Divisioonan määrävahvuus (talvisota) *Jalkaväkipataljoonan määrävahvuus (talvisota) *Jalkaväkirykmentin määrävahvuus (jatkosota) *Suomalaisen divisioonan määrävahvuus (jatkosota) ==Lähteet== * * === Viitteet === Luokka:Talvisodan suomalaiset jalkaväkirykmentit Luokka:Jalkaväki
Tert-butyyliasetaatti

tert-butyyliasetaatin kemiallinen kaava on C6H12O2 ja rakennekaava (CH3)3COOCCH3. tert-butyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 116,16 g/mol, kiehumispiste 97,8 °C, suhteellinen tiheys 0,86 g/cm3, liukenee huonosti veteen, leimahduspiste 15,5 °C (c.c.) ja CAS-numero 540-88-5. tert- butyyliasetaattia käytetään liuottimena. tert-butyyliasetaatin isomeerisia asetaatteja ovat n-butyyliasetaatti, isobutyyliasetaatti ja sek- butyyliasetaatti. == Lähteet == == Aiheesta muualla == * Luokka:Asetaatit Luokka:Liuottimet
Sovetskaja Gavan

Sovetskaja Gavan () on kaupunki ja Sovetskaja Gavanin piirin hallintokeskus Tatariansalmen rannalla Habarovskin aluepiirissä Venäjän kaukoidässä, 640 kilometriä aluepiirin pääkaupungista Habarovskista. Asukasluvun kehitys: *30 480 (2002) *29 800 (2005) Kaupunki on perustettu vuonna 1941. == Aiheesta muualla == Luokka:Habarovskin aluepiirin kaupungit
Telekleides

Telekleides (, ; 400-luku eaa.) oli antiikin kreikkalainen komediakirjailija, joka edusti niin kutsuttua vanhaa komediaa. Hän oli kotoisin Ateenasta. == Elämä == Telekleides toimi suunnilleen samaan aikaan kuin Krates ja Kratinos, ja hieman aiemmin kuin Aristofanes, jonka aikalainen hän kuitenkin oli ainakin jonkun aikaa. Telekleidestä ja Aristofanesta yhdisti se, että he vastustivat peloponnesolaissotaa ja kaipailivat Ateenan aikaisempiin, persialaissodan päättymistä seuranneisiin vuosiin. Hän saavutti kolme voittoa kaupunki- Dionysiassa, ensimmäisen vuonna 445 eaa.; ja viisi Lenaiassa, ensimmäisen vuonna 440 eaa. == Näytelmät == Telekleideen näytelmät eivät ole säilyneet nykyaikaan, mutta niistä tunnetaan joitakin katkelmia. Nimeltä tunnetaan seuraavat näytelmät: * Amfiktyonit () * Eumenidit () * Hesiodos ja ystävät () * Kovikset () * Prytanit () * Totuudenpuhujat () Säilyneissä katkelmissa Telekleides muun muassa hyökkää Periklestä vastaan ja kiittää Nikiasta.Plutarkhos: Kuuluisien miesten elämäkertoja, ”Perikles” 3, 16, ”Nikias” 4. Periklestä vastaan suunnatut hyökkäykset ajoittuvat oletettavasti aikaan, jolloin Thukydides oli ostrakisoitu ja Perikleen valta oli noussut huippuunsa vuonna 444/443 eaa. Komediassa Amfiktyonit Telekleides kuvailee kulta-aikaa, jolloin ihmisillä on ollut kaikkea yllin kyllin ilman vaivannäköä. Hän saa yleisön ymmärtämään, ettei tällaista ihanteellista aikaa ole koskaan ollut eikä tule koskaan olemaan. Esittämällä toisen ääripään satiirisessa valossa hän edistää päinvastaista ajatusta – sitä, että vauraus saavutetaan kovan työn avulla. == Lähteet == Luokka:Antiikin kreikkalaiset komediakirjailijat
Vain Glory Opera

Vain Glory Opera on saksalaisen power metal -yhtye Edguyn kolmas albumi. Se julkaistiin vuonna 1998. Albumi toimi perustana Edguyn myöhemmälle menestykselle ja on todennäköisesti yhtyeen tunnetuin levy. Albumilla vierailevat Blind Guardianin Hansi Kürsch ja Stratovariuksen Timo Tolkki. Laulun osalta kuorokohdissa lisä-ääninä toimivat Ralf Zdiarstek, Norman Meiritz ja Andy Allendorfer. Edguyn virallinen rumpali albumin levytyksen aikaan oli Felix Bohnke, mutta Vain Glory Operalla rumpuja soittaa Frank Lindenhall. Albumin viimeinen kappale "Hymn" on cover Ultravoxin kappaleesta. == Kappalelista == # # # # # # # # # # # # *Kappaleet 1-2, 4, 6, 9: Musiikki ja sanat Tobias Sammet *Kappaleet 3, 5, 7-8, 10: Musiikki Edguy, sanat Tobias Sammet *Kappale 11: B. Currie, C. Cross, W. Cann, M. Ure == Jäsenet == === Kokoonpano === *Tobias Sammet – laulu, basso, koskettimet *Jens Ludwig – kitara *Dirk Sauer – kitara *Frank Lindenhall – rummut === Vierailevat muusikot === * Ralf Zdiarstek – kuorolaulu (kappaleet 1-2, 5-6, 8 ja 10) * Norman Meiritz – kuorolaulu (1-2, 5-6 ja 10) * Andy Allendorfer – huutokuoro (10) * Hansi Kürsch (Blind Guardian) – laulu (5-6) * Timo Tolkki – kitara (5) == Tuotanto == *Tuotanto: Edguy *Vastaavat tuottajat: Andy Allendörfer ja Nils Wasko *Nauhoitus: Norman Meiritz Toxic Beat -studiolla Fuldassa, Saksassa *Miksaus: Timo Tolkki Finnvox-studioilla *Masterointi: Mika Jussila Finnvox- studioilla *Remasterointi: Bernd Steinwedel Studio Nordissa, Bremenissä *Kansitaide ja asemointi: Adrian Maleska (Soft Enterprises) == Arvostelut == * AllMusic: * Metalliluola: 8½/10 == Lähteet == == Aiheesta muualla == * * Luokka:Edguyn albumit Luokka:Vuoden 1998 albumit
Matti Wiberg

Matti Wiberg (s. 20. joulukuuta 1954 Hanko) on suomalainen politiikan tutkija. Hän oli Tampereen yliopistossa apulaisprofessorina 1994–1998 ja professorina 1998–2001. Turun yliopiston valtio-opin professorina hän toimi vuosina 2002-2020. Hän on julkaissut yli 60 teosta, yli 300 tieteellistä artikkelia ja kirjan lukua sekä satoja kirja-arvosteluja ja lehtikirjoituksia. Wiberg tunnetaan aktiivisena yhteiskunnallisena keskustelijana. Hän on muun muassa kritisoinut puoluegallupeja kannatusmuutoksen ylikorostamisesta. Wiberg on myös vaatinut presidentin viran lakkauttamista. == Julkaisuja == * * * * * * * * * * * * * * PDF * * * * * * == Lähteet == * Kuka kukin on. Henkilötietoja nykypolven suomalaisista 2009. Helsinki: Otava 2009, s. 1151. === Viitteet === == Aiheesta muualla == * Wibergin kotisivu Turun yliopistossa * Julkaisut Luokka:Suomalaiset politiikan tutkijat Luokka:Turun yliopiston professorit Luokka:Suomalaiset professorit Luokka:Vuonna 1954 syntyneet Luokka:Elävät henkilöt
Ameipsias

Ameipsias (, ; 400-luku eaa.) oli antiikin kreikkalainen komediakirjailija, joka edusti vanhaa ja keskikomediaa. Hän oli kotoisin Ateenasta. == Elämä ja ura == Ameipsiaan elämästä tiedetään vain vähän. Hän oli yksi niistä komediarunoilijoista, jotka kommentoivat filosofi Sokratesta teoksissaan. Hänen näytelmänsä Konnos oli jopa nimetty Sokrateen musiikinopettajan mukaan. Näytelmässä Ameipsias pilkkasi Sokratesta tämän vanhasta viitasta ja paljasjalkaisuudesta.Ameipsias fr. 9 (= 9 PCG, DL II.27). Näytelmän kuoro koostui ilmeisesti jonkinlaisista filosofioppilaista ().Diogenes Laertis: Merkittävien filosofien elämät ja opit 2.28 ; Athenaios: Deipnosofistai 5.218. Komedia tuli näytelmäkilpailussa toiseksi vuonna 423 eaa., jolloin voiton sai Aristofaneen Pilvet. Myös se pilkkasi Sokratesta. Ameipsias voitti näytelmäkilpailut vuonna 414 eaa. näytelmällään Juhlijat (Kōmastai), Aristofaneen Lintujen tullessa toiseksi. == Näytelmät == Ameipsiaan näytelmät edustivat pääasiassa vanhaa komediaa, mutta osa voidaan todennäköisesti lukea keskikomediaan. Näytelmät eivät ole säilyneet nykyaikaan, mutta niistä on säilynyt joitakin katkelmia. Ameipsiaan näytelmiä olivat säilyneiden katkelmien perusteella ainakin: * Ahmija () (epäperäinen?) * Avionrikkojat () * Juhlijat () (414 eaa.) * Konnos () (423 eaa.) * Kottaboksenpelaajat () * Ritsa(?) () * Sapfo () == Lähteet == Luokka:Antiikin kreikkalaiset komediakirjailijat
Kallias

Kallias (, ) voi viitata seuraaviin: == Antiikki == * Kallias, hahmo kreikkalaisessa mytologiassa * Kallias, useita henkilöitä ateenalaisessa Kalliasten ja Hipponikosten ylimyssuvussa: ** Kallias I (500-luku eaa.), Fainippoksen poika ** Kallias II (n. 520–446 eaa.), Hipponikos I:n poika, valtiomies ja lähettiläs ** Kallias III (n. 450–367/366 eaa.), Hipponikos II:n poika * Kallias (n. 470–432 eaa.), ateenalainen valtiomies ja sotapäällikkö * Kallias (400-luku eaa.), komediakirjailija * Kallias Aradoslainen (300/200-luku eaa.), arkkitehti * Kallias Argoslainen, runoilija * Kallias Elealainen (500-luku eaa.), ennustaja * Kallias Khalkislainen (300-luku eaa.), Khalkiin tyranni * Kallias Mytileneläinen, grammaatikko * Kallias Syrakusalainen (300/200-luku eaa.), historioitsija * Kallias Thespiailainen (100-luku eaa.), lähettiläänä toiminut == Nykyaika == * Fótos Kallías (s. 1984), kyproslainen tennispelaaja
Salvadore Cammarano

Salvadore Cammarano (19. maaliskuuta 1801 Napoli – 17. heinäkuuta 1852 Napoli) oli italialainen libretisti. Salvatore Cammarano syntyi Napolissa ja opiskeli Gabriele Rossettin johdolla. Hän oli alun perin kiinnostunut näytelmäkirjailijan urasta, mutta vuonna 1834 hän omistautui librettojen kirjoittamiselle. http://www.operaitaliana.com/autori/schedalibrettista.asp?ID=7 Hän toimi myös taidemaalarina ja runoilijana. http://www.arena.it/eng/front/documentiING/bio/cammarano.html Cammarano kirjoitti librettoja muiden muassa Gaetano Donizettin, Giuseppe Verdin, Saverio Mercadanten ja Giovanni Pacinin oopperoihin. http://opera.stanford.edu/librettists/Cammarano.html == Lähteet == Luokka:Italialaiset libretistit Luokka:Vuonna 1801 syntyneet Luokka:Vuonna 1852 kuolleet
Kallias (komediakirjailija)

Kallias (, ) eli Kallias Skhoinion (, ) (400-luku eaa.) oli antiikin kreikkalainen komediakirjailija, joka edusti niin kutsuttua vanhaa komediaa. Hän oli kotoisin Ateenasta. == Elämä == Kallias oli Sudan mukaan Lysimakhoksen poika. Lisänimensä Skhoinion hän sai siitä, että hänen isänsä oli korin- tai matonpunoja (). Athenaioksen mukaan Kallias eli hieman ennen Strattista, joka aloitti uransa noin vuonna 412 eaa.Athenaios: Deipnosofistai X.453. Hänen arvellaan aloittaneen komedioiden kirjoittamisen ennen vuotta 424 eaa. Kallias voitti Dionysia-juhlan näytelmäkilpailun vuonna 446 eaa. Joskus hänen on ehdotettu olleen sama henkilö kuin Athenaioksen myös mainitsema komediakirjailija Kalliades. Tällöin hän olisi elänyt ainakin noin vuoteen 402 eaa. saakka. == Näytelmät == Kalliaan näytelmät eivät ole säilyneet nykyaikaan, mutta niistä tunnetaan joitakin katkelmia. Nimeltä tunnetaan ainakin seuraavat: * Atalante () tai Atalante ja ystävät () * Egyptiläinen () * Joutenolijat () * Kahleissa olevat ()Athenaios: Deipnosofistai VIII.344; Diogenes Laertios: Merkittävien filosofien elämät ja opit 2.18. * Kirjaintragedia () tai Kirjainesitys () – Oletettavasti saman Kalliaan tragediaparodia, joka leikitteli kreikkalaisen kirjaimiston kirjaimillaAthenaios: Deipnosofistai VII.672, X.448, X.453. * Kykloopit () * Rautaiset [...] () – Kreikankielisen nimen alkuosa ei ole säilynyt, mahdollisesti , ”Rautaiset sisuskalut”, tai , ”Rautaiset petkeleet” * Sammakot () * Satyyrit () Aristofaneen skoliasti sanoo Kalliaan jäljitelleen tyylissään Kratinosta. Hän oli yksi niistä komediarunoilijoista, joka pilkkasi filosofi Sokratesta komedioissaan, ja hänen sanotaan olleen ensimmäinen, joka mainitsee Sokrateen näytelmissään. == Lähteet == Luokka:Antiikin kreikkalaiset komediakirjailijat
The Sun

The Sun on päivittäin ilmestyvä tabloid-tyylinen sanomalehti, jota julkaistaan Britanniassa ja Irlannissa. Lehteä julkaisee News Corp -konserniin kuuluva News UK. Se oli pitkään levikiltään suurin brittiläinen sanomalehti, mutta kilpailevaan konserniin kuuluva Metro -lehti syrjäytti sen aseman maaliskuussa 2018. The Sun kattaa viihdeuutiset, Britannian monarkian ja seuraa urheilua, uutisia ja politiikkaa. Monet aiheet liittyvät julkkiksiin. Lehden toimituksellinen linja edustaa poliittisen oikeiston näkökantoja. Lehden toimittajat kuvaavat kaupungilla liikkuvia julkisuuden henkilöitä ja kirjoittavat viimeisimmistä juonenkäänteistä saippuaoopperoissa, mutta etsivät intensiivisimmin julkkiksia, jotka ovat osallisena jonkinlaisessa skandaalissa. Kuvat ovat keskeisiä ja lehti käyttää paparazzien ottamia kuvia. Muita yleisiä aiheita lehdessä ovat muun muassa maahanmuutto, turvaskandaalit, kotiväkivalta ja pedofilia. Lehti julkaisee myös paljasrintaista kolmossivun tyttöä. Lehden sunnuntaipainos The Sun on Sunday aloitti ilmestymisensä helmikuussa 2012 hakkerointi- ja salakuunteluskandaalin takia lakkautetun News of the Worldin tilalla. ==Lähteet== == Aiheesta muualla == *Lehden virallinen sivusto Sun, The
Saara Suvanto

Saara Tuulikki Suvanto (o. s. Heikkilä, 29. toukokuuta 1959 Kiikka – 30. joulukuuta 1999 Helsinki) oli suomalainen laulaja-lauluntekijä, ja laulaja Hanna Ekolan sisko. Hän tuli suurelle yleisölle tunnetuksi singlellä "Ruman rajun Raija Rouvan rokki" vuonna 1987. == Elämä ja ura == Suvannon levytysura alkoi vuonna 1985 omakustanteella "Kilimanjaro/Et syntynyt pojakseni". Ensimmäinen 1987 julkaistu albumi oli Saaran omaa nimeä kantava Saara Suvanto, minkä yhteydessä julkaistu single "Ruman rajun Raija Rouvan rokki" teki Saara Suvannon äänen tunnetuksi myös suuremmalle yleisölle. Häneltä julkaistiin vielä kaksi albumia Intiaaninainen 1989 ja Kaunotar ja Kulkuri 1992. Saara Suvannon lauluissa korostuvat syvästi inhimilliset näkökohdat, kokemus yksinäisyydestä, rakkaus, yhteys luontoon ja alkuperäiseen. Hänen äänensä oli voimakas ja joissakin lauluissa jopa repivä ja kovakin. Tuotannosta löytyy kuitenkin paljon myös kauniita ja koskettavia melodioita kuten "Et syntynyt pojakseni", "Kissat ja koirat ja linnutkin" ja "Nahariyyan lilja". Useimmat laulut Saara Suvanto sekä sanoitti että sävelsi itse. Hän kuitenkin sävelsi myös mm. veljensä Martti Heikkilän ja Riitta Heikkilän sanoituksille. Yksi hänen tunnetummista lauluistaan "Nuo tummat pilvet" on Martti Heikkilän säveltämä ja sanoittama. Vuonna 2000 Saaran kuoleman jälkeen Universal julkaisi Klassikot-sarjassaan Saara Suvannon kokoelmalevyn Saara Suvanto. Saara Suvanto sokeutui 20-vuotiaana. Hänet palkittiin Näkövammaisten keskusliiton kulttuuripalkinnolla 1992. Saara Suvanto kuoli sydänkohtaukseen 30. joulukuuta 1999. == Diskografia == ;Studioalbumit * * * ;Kokoelma-albumit * ;Singlet * ”Kilimanjaro” / ”Et syntynyt pojakseni” (1985) * ”Kissat ja koirat ja linnutkin” / ”Älä tuu” (1987) * ”Ruman rajun Raija rouvan rokki” / ”Viimeinen motelli” (1987) * ”Lähellä sydäntäni” / ”Ralliautot” (1989) * ”Murtuu malja” / ”Lämmin mahdollisuus” (1989) * ”Yhdessä huomiseen” / ”Nuo tummat pilvet” (1991) * ”Hurja cowboy” / ”Nahariyyan lilja” (1992) * ”Kaunotar ja kulkuri” / ”Kyyneleet” (1992) ==Lähteet== * === Viitteet=== Luokka:Suomalaiset laulajat Luokka:Suomalaiset lauluntekijät Luokka:Suomalaiset sokeat henkilöt Luokka:Vuonna 1959 syntyneet Luokka:Vuonna 1999 kuolleet
Domine Non Es Dignus

__NOTOC__ Domine Non Es Dignus on Anaal Nathrakhin toinen studioalbumi, joka julkaistiin 2. marraskuuta 2006. Sen nimi on latinaa ja tarkoittaa suomeksi: ”Herra, et ole kelpoinen”. Musiikillisesti albumi on ottanut enemmän vaikutteita death metallin puolelta. Mukana on pelkän ärjymisen sijaan myös puhdasta laulua, jota ei ollut Anaal Nathrakhin historiassa aiemmin kuultu. Mukana on silti teemoja, jotka ovat tehneet yhtyeen tunnetuksi: rumpukone tuo musiikkiin industriaalisempaa otetta, eikä sampleja eri elokuvista (muun muassa Hellraiser ja 1984) ole unohdettu. Päätöskappaleen ”Rage, Rage Against the Dying of the Light” sanoitus on peräisin Dylan Thomasin runosta ”Do not go gentle into that good night”. Se on täten ainoa Anaal Nathrakhin kappale, jonka sanoitus on tiedossa. == Kappaleet == # # # # # # # # # # == Kokoonpano == * Irrumator (Mick Kenney) – basso, kitara, rumpuohjelmointi * V.I.T.R.I.O.L. (Dave Hunt) – laulu == Arvostelut == * AllMusic: Allmusic review * Imperiumi: 6/10Anaal Nathrakh - Domini Non Es Dignus Viitattu 30.11.2022. * Soundi: Soundi: Levyarvio == Lähteet == == Aiheesta muualla == * Yhtyeen virallinen sivusto * * * Luokka:Anaal Nathrakhin albumit Luokka:Vuoden 2004 albumit
Dave Hunt

Dave Hunt (s. Solihull, Englanti) on brittiläinen metallimusiikin laulaja. Hän on tällä hetkellä laulajana death metal -yhtyeessä Benediction sekä black metal -yhtyeessä Anaal Nathrakh, kummassakin nimimerkillä "V.I.T.R.I.O.L.". Nykyään hän vaikuttaa myös Mistressin (sludge metal / grindcore) laulajana nimimerkillä Dave Cunt. Nykyisin Dave Hunt asuu Birminghamissa. Luokka:Englantilaiset metallimusiikin laulajat Luokka:Syntymävuosi puuttuu Luokka:Elävät henkilöt
Colleen McCullough

Colleen McCullough (1. kesäkuuta 1937 Wellington, Uusi Etelä-Wales – 29. tammikuuta 2015 Norfolkinsaari) oli australialainen kirjailija. McCullough oli koulutukseltaan neurologi. Ennen kirjailijanuraansa hän työskenteli useassa sairaalassa Australiassa ja myöhemmin opettajana Yhdysvalloissa. 1970-luvulla hän muutti takaisin Australiaan ja asettautui Norfolkinsaarelle, missä hän asui aviomiehensä Ric Robinsonin kanssa. McCullough’n esikoisromaani oli Tim vuonna 1974. Hänen seuraava romaaninsa Okalinnut (1977) ylsi maailmanlaajuiseen menestykseen. Kirjasta on tehty televisioon minisarja Okalinnut. McCullough kuoli 77-vuotiaana sairaalassa Norfolkinsaarella 29. tammikuuta 2015. == Suomennetut teokset == * Tim (1974) * Okalinnut (1977) * Kutsumus ja kiusaus (1981) * Parantaja (1985) * Missalonghin naiset (1987) * * Troijan laulu (1998) Suom. Kaarina Sonck, laulut sivuiilla 50 ja 396 Liisa Ryömä. Uusi painos; Suuri Suomalainen Kirjakerho, 2000. ISBN 951-643-964-0. * * Kullan kosketus (2003) == Lähteet == Luokka:Australialaiset kirjailijat Luokka:Australialaiset tieteiskirjailijat Luokka:Historiallisten romaanien kirjoittajat Luokka:Vuonna 1937 syntyneet Luokka:Vuonna 2015 kuolleet
Pidot (Ksenofon)

Pidot () on Ksenofonin kirjoittama sokraattinen dialogi, joka kuvaa Sokrateen ja hänen ystäviensä keskustelua päivällisellä, jonka rikas Kallias III tarjosi Autolykokselle, Lykonin pojalle. Kallias oli Marathonin taistelussa taistelleen valtiomies Kallias II:n pojanpoika. == Sisältö == Siinä missä Platonin Pidot kuvaa enemmän pitkiä rakkauden ylistykseksi pidettyjä puheenvuoroja, Ksenofonin versiota hallitsevat sanavalmiit repliikit. Sokrateen ja Kalliaksen välille kehkeytyy sanakilpailu, ja jokaista pitoihin osallistuvaa pyydetään kuvailemaan taitoa, josta on kaikkein ylpein. Kaikki vastaukset ovat leikkisiä ja paradoksaalisia: esimerkiksi Sokrates ylpeilee parittamisen taidetta koskevilla tiedoillaan. Tarina huipentuu kun Sokrates ylistää Kalliaan rakkautta nuoreen Autolykokseen. Puhe parodioi tai jäljittelee Platonin Pidoissa ja Faidroksessa olevia erotiikkaa ylistäviä puheita, mennen niin pitkälle että ehdottaa kokonaista rakastajien armeijaa. Useita Platonin ja Ksenofonin teoksia kääntänyt Henry Graham Dakyns uskoi, että Platon tunsi Ksenofonin teoksen ja että se vaikutti häneen omaan versioonsa pidoista. Silti läpi 1900-luvun suurin osa tutkijoista piti Ksenofonin viittausta rakastajien armeijaan merkkinä siitä, että Ksenofon oli perustanut teoksensa Platonin teokseen. Myöhemmin tutkijat ovat kuitenkin katsoneet, että Sokrateen pitkä puhe sisältää myöhempiä lisäyksiä, ja siksi mielipiteet ovat jakautuneet sen suhteen, kumpi kilpailevista kirjailijoista kirjoitti ensimmäisenä sokraattisista pidoista. == Kirjallisuutta == === Suomennos === * Ksenofon: Pidot. Teoksessa === Muita käännöksiä ja tekstilaitoksia === * Xenophon: Symposium. Teoksessa Kreikankielinen alkuteksti ja englanninkielinen käännös. == Aiheesta muualla == * Xenophon: The Symposium Käännös Henry Graham Dakyns. Project Gutenberg Luokka:Dialogit Luokka:Kirjat filosofiasta Luokka:Ksenofonin teokset
Mick Kenney

Mick Kenney (tunnettu nimimerkeillä Migg, Irrumator sekä Kordhell) on brittiläinen muusikko, kuvataiteilija sekä tuottaja Birminghamista. Hänen yhtyeisiinsä kuuluvat mm. Anaal Nathrakh, Exploder, Frost (yhtye), Professor Fate ja Mistress. Hän on tehnyt kansitaidetta yhtyeille kuten Gorerotted, Napalm Death ja Aborym. Kenney omistaa Necrodeath -äänitysstudion. ==Diskografia== *1998 - Anaal Nathrakh (demo) *1999 - Anaal Nathrakh - Total Fucking Necro (demo) *2001 - Anaal Nathrakh - The Codex Necro (Morgrim Records) *2001 - Mistress - Vol 1 Fuck off (Demo) *2001 - Fukpig - The Depths Of Humanity (Demo) *2001 - Mistress - Lord Worm (Demo) *2002 - Mistress - Mistress (Rage of Achilles Records) *2002 - Fukpig - Bombs of War (Demo) *2002 - Mistress - 2 split 7" with Sally (Beros ja Thrash Attak records) *2002 - Frost - Filthy Black Shit (demo) *2002 - Frost - Cursed Again (Rage of Achilles records) *2002 - Disgust - The Horror of it All (vierailu) *2002 - Fukpig - Nuclear Apocalypse (Demo) *2003 - Mistress II: The Chronovisor (Rage of Achilles Records) *2003 - Aborym - With No Human Intervention (vierailu) *2003 - Anaal Nathrakh - When fire rains down... (Mordgrimm Records) *2004 - Frost - Talking to God (Rage of Achilles records) *2004 - Anaal Nathrakh - Domine Non Es Dignus (Season of Mist) *2005 - Mistress - In Disgust We Trust (Earache Records) *2005 - Frost - Black 7" (Southern Lord Records) *2005 - Mistress - Mistress Reissue (Earache Records) *2005 - Mistress II: The Chronovisor Reissue (Earache Records) *2006 - Anaal Nathrakh - Eschaton (Season of Mist) == Aiheesta muualla == * Mick Kenney Art Luokka:Englantilaiset metallimusiikin kitaristit Luokka:Syntymävuosi puuttuu Luokka:Elävät henkilöt
Pavel Vinogradov

Pavel Vladimirovitš Vinogradov (, s. 31. elokuuta 1953 Magadanissa, Neuvostoliitossa) on venäläinen kosmonautti. Hän kuului vuonna 2006 25:n eniten lentotunteja omaavan avaruuslentäjän joukkoon. Vinogradov valmistui insinööriksi Moskovan ilmailuinstituutista vuonna 1977. Hän työskenteli S. P. Korolev Rocket and Space Corporation Energia -yhtiössä vuoteen 1992. Hänet valittiin kosmonauttikoulutukseen 3. maaliskuuta 1992. Koulutus kesti kaksi vuotta. Vinogradov oli Sojuz TM-22 -lennon varamiehistössä vuonna 1995. Hänet valittiin Sojuz TM-24 -lennon miehistöön, mutta kukaan kyseisestä miehistöstä ei lentänyt, kun lennon päällikkö G. Manakov sai sydänoireita. Vinogradov lensi lentoinsinöörinä Sojuz TM-26 -lennolla 5. elokuuta 1997, joka telakoitui Mir-avaruusasemaan. Hän palasi maahan 19. helmikuuta 1998. Hän ja Anatoli Solovjov tekivät 25 tuntia 16 minuuttia avaruuskävelyjä. Hän lensi 30. maaliskuuta 2006 Sojuz TMA-8 -lennolla ISS-avaruusasemalle. Paluu tapahtui 28. syyskuuta 2006. Viimeksi hän nousi avaruusasemalle Soyuz TMA-08M -lennolla 28. maaliskuuta 2013. 19. huhtikuuta hän teki ikäennätyksen suorittamalla avaruuskävelyn 59-vuotiaana. Vinogradov on naimisissa ja perheessä on kolme lasta. == Aiheesta muualla == * Englanninkielinen Pavel Vinogradovin elämäkerta * NASAn Pavel Vinogradovin elämäkerta Luokka:Venäläiset avaruuslentäjät Luokka:Vuonna 1953 syntyneet Luokka:Elävät henkilöt
Teijo Jämsä

Teijo Jämsä on suomalainen rumpali. Jämsä voitti 16-vuotiaana humpan Suomen- mestaruuden Magnet-yhtyeen kanssa. Laajempaa, kansainvälistäkin tunnettavuutta hän sai 2000-luvun alussa toimineen Killer-yhtyeen jäsenenä. Killerin lopetettua toimintansa Jämsä ja basisti Timo Huhtala perustivat uuden Killer Aspect -yhtyeen, jonka esikoisalbumi ilmestyi vuonna 2008. Muita kokoonpanoja, joissa hän on vaikuttanut, ovat muun muassa cover-yhtye Mr C ja Boys of the Band. Jämsä on toiminut myös sessiomuusikkona. Hän soitti Sunrise Avenuen debyyttialbumilla On the Way to Wonderlandilla (2006) yhtyeen etsiessä vielä vakituista rumpalia. Lisäksi hän on soittanut muun muassa Apocalyptican, Kaija Koon ja Gimmelin albumeilla sekä Antti Tuiskun ja vuoden 2005 Eurovision laulukilpailussa Venäjää edustaneen Natalja Podolskajan taustayhtyeissä. Jämsä on kotoisin Toholammilta. Nykyisin Teijo Jämsä vaikuttaa Fireal-yhtyeessä. == Lähteet == == Aiheesta muualla == * Killer Aspectin sivusto Luokka:Suomalaiset rumpalit Luokka:Syntymävuosi puuttuu Luokka:Elävät henkilöt
Lopen vanha kirkko

Lopen vanha kirkko eli niin sanottu Santa Pirjon kirkko on ilmeisesti 1660-luvun lopulla rakennettu puukirkko, joka sijaitsee Lopella. Kirkko nimettiin suojeluspyhimyksensä Pyhän Birgitan mukaan, nimi on kansan suussa muotoutunut Santa Pirjoksi. Kirkko sijaitsee korkealla mäellä lähellä Lopen kirkonkylän keskustaa, noin 1,5 kilometriä Pilpalan suuntaan. Kirkko on vaatimattoman näköinen pärekattoinen hirsikirkko. Kirkon ikää ei tiedetä varmasti, sillä asiakirjat, joissa ikä lienee kerrottu, tuhoutuivat tulipalossa. On arveltu, että se olisi voitu rakentaa jo 1400–1500-lukujen vaihteessa. Sen seinähirsien viimeiseksi kasvuajaksi on kuitenkin määritetty 1665 ja 1666. Kirkkoa ja kirkonmäkeä on käytetty entisaikaan hautapaikkana. Vanhasta hautausmaasta on jäljellä enää Törne-suvun muistomerkki ja Sakari Pälsin hauta. Kirkkoa käytettiin säännöllisesti jumalanpalveluksiin vuoteen 1805 asti. Kirkossa pidetään nykyisin iltahartaus kerran viikossa. Kirkon käyttöä rajoittaa jossakin määrin sijainti jyrkän mäen päällä, sähköttömyys ja uruttomuus. Lopen vanha kirkonmäki kuuluu museoviraston määrittelemiin valtakunnallisesti merkittäviin rakennettuihin kulttuuriympäristöihin. == Lähteet == == Aiheesta muualla == *Lopen seurakunta: Vanha kirkko * Luokka:Suomen puukirkot Luokka:Kanta-Hämeen kirkkorakennukset Vanha kirkko Luokka:Valtakunnallisesti merkittävät rakennetut kulttuuriympäristöt Suomessa Luokka:Suomen 1600-luvulla rakennetut rakennukset ja rakennelmat
Miyazu

Miyazu () on Japanin kaupunki Honshūn saarella Kansain alueella Kioton prefektuurissa. Se sijaitsee Japaninmeren rannalla prefektuurin pohjoisosassa Kioton luoteispuolella. Miyazussa on 18 509 asukasta (vuonna 2017) ja sen pinta-ala on 172,74 neliökilometriä. Miyazu on lomakeskus ja kalastussatama, jonka asukasluku on jatkuvasti ollut vähenemässä syrjäisen sijainnin vuoksi. Kaupungissa sijaitsee Amanohashidate-kannas, joka on yksi Japanin tunnetuimmista luonnonmaisemakohteista. == Maantiede== Miyazu on melko pienten rantatasankojen ja kallioisten jyrkkien rantojen vaihtelevamaisemainen kaupunki. Idässä Miyazun ja naapurikaupunki Maizurun rajana on Yurajoki. Etelässä Miyazun ja Fukuchiyaman rajalla on 833 m korkea Ōevuori. Lännessä kaupunki ulottuu Tangonniemen rantatasangolle. Keskustaajama on lahdenpohjukassa, joka muodostaa hyvän luonnonsataman. Saman lahden toisen haaran poikki kulkee Amanohashidaten harju. == Talous == Meri ja suojainen luonnonsatama tarjoavat hyvät olosuhteet kalastuselinkeinon harjoittamiselle. Honshūn Japaninmeren puoleinen rannikko on harvempaan asuttua, eivätkä rantavedetkään ole sillä puolella kovin saastuneita. Toinen merkittävä elinkeino on matkailu. Harjumaiseman lisäksi Amanohashidaten ja Yurajoen suiston hiekkarannat houkuttelevat väkeä kesäisin. Alueella on myös virkistyskalastukseen sopivia kalliorantoja. Matkailua palvelemassa on säilytetty vanha maisemarautatie, joka vakituisten asukkaiden vähentyessä olisi muuten käynyt kannattamattomaksi. Elinkeinoille uutta tukea on saatu 2005 valmistuneen moottoritien myötä, joka yhdistää kaupungin Ayaben kautta Osakan suuntaan ja parantaa yhteyksiä myös Kiotoon. == Nähtävyydet == Amanohashidate on Japanin oloissa ainutlaatuinen harjukannas, joka ylittää meren lahden. 3,6 km pitkä harju on mäntyjen peittämä. Paikan nimi, ”silta taivaaseen”, on peräisin siihen liittyvästä legendasta, jonka mukaan taivaansilta on kaatunut mereen. Sillan voi kertomuksen mukaan nähdä alkuperäisenä läheiseltä vuorelta kumartumalla katsomaan omien polviensa välistä. Tämän sanotaan myös tuottavan onnea. == Lähteet == == Aiheesta muualla == *Kaupungin internetsivut Luokka:Miyazu
Ruskotäpläkärpänen

Koivunruskotäpläkärpänen (Phytobia cambii) on kärpäslaji, jonka toukat käyttävät ravinnokseen koivuja. == Elintavat == Aikuinen kärpänen munii koivun latvakasvaimeen. Toukka syö itselleen käytävän puun runkoon lähelle jälsikerrosta aina juuriin saakka. Siellä se kaivautuu ulos ja koteloituu maahan. Koivut kasvattavat ruskeaa solukkoa syöntikäytävään, ja se näkyy laatuvikana valmiissa sahatavarassa. Luontaisena vihollisena ruskotäpläkärpäselle on eräs loispistiäinen Symphya ringens, joka syö koteloituneita toukkia talven aikana. == Lähteet == * Väitöskirja ruskotäpläkärpäsen elintavoista * Draft Catalogue of Finnish Flies *Metsäntutkimuslaitos: Ruskotäpläkärpänen (Phytobia betulae) == Aiheesta muualla == *Laji.fi: Phytobia cambii *University of Michigan, Animal Diversity Web (ADW): Phytobia cambii *Centre for Agriculture and Biosciences International (CABI): Phytobia cambii Luokka:Kärpäset
Season of Mist

Season of Mist on ranskalainen metallimusiikkiin erikoistunut riippumaton levy-yhtiö jonka on perustanut Michael S. Berberian. Yhtiön alkuvuosina se keskittyi äärimetalli-yhtyeisiin niin kuin esimerkiksi Oxiplegatz, Bethzaida ja Kampfar. == Yhtyeet == * ...and Oceans * Anaal Nathrakh * Archspire * Arcturus * Blood Duster * Carpathian Forest * Confessor * Deströyer 666 * Esoteric * Festerday * Ghost Brigade * Gorguts * Heilung * Mayhem * Morbid Angel * Morgul * Mortality * Red Harvest * Rotting Christ * Shape of Despair * Solefald * Sturmgeist * The CNK * The Old Dead Tree * Tsjuder == Lähteet == == Aiheesta muualla == * Levy-yhtiön virallinen sivusto Luokka:Ranskalaiset levy- yhtiöt Luokka:Metallimusiikin levy-yhtiöt
Sojuz TMA-12

Sojuz TMA-12 oli Venäjän avaruusjärjestön miehitetty avaruuslento Kansainväliselle avaruusasemalle (ISS). Avaruusalus laukaistiin Baikonurista 8. huhtikuuta 2008 ja se palasi maahan 24. lokakuuta 2008 kello 3:37 UTC.http://www.nasa.gov/mission_pages/station/expeditions/expedition17/index.html ==Miehistö== Laukaistiin ISS:n "Retkikunta 17"-miehistö: *Sergei Volkov, päällikkö, Venäjän avaruusjärjestö *Oleg Kononenko, Venäjän avaruusjärjestö *Yi So-yeon, Etelä-Korean ensimmäinen kosmonautti, palasi Sojuz TMA-11:llä, tämän naisavaruuslentäjän matka Sojuzissa ISS-asemalle maksoi Etelä-Korealle 25 miljoonaa dollaria. Laskeutuivat *Sergei Volkov *Oleg Kononenko *Richard Garriott - Avaruuslennolle osallistuja (Avaruusturisti) Space Adventures Announces 1st Second Generation Astronaut Space Adventures ==Lähteet== ==Aiheesta muualla== *Korean kosmonautti/astronauttiohjelma (englanniksi) *Korean kosmonautti/astronauttiohjelma - korealainen lehtiartikkeli (englanniksi) * Novostin uutinen laukaisusta 8.4.2008 Luokka:Miehitetyt avaruuslennot Luokka:Sojuz-ohjelma Luokka:Vuoden 2008 avaruustoiminta
Giovanni Pacini

Giovanni Pacini (17. helmikuuta 1796 Catania – 6. joulukuuta 1867 Pescia)http://opera.stanford.edu/Pacini/main.html oli italialainen säveltäjä, joka tunnetaan yhtenä tuotteliaimmista säveltäjistä oopperan historiassa. Pacini syntyi Cataniassa, ja hänen sukunsa oli toscanalaista alkuperää. Hän opiskeli Bolognassa ja Venetsiassahttp://www.italianopera.org/pacini/pacini.html ja debytoi vuonna 1813 oopperalla Annetta e Lucindo, joka sai ensiesityksensä Milanossa. Pacini kuoli Pesciassa 1867. Vaikka Pacini tunnetaan parhaiten oopperoistaan, joita hän sävelsi useita kymmeniä, hänen tuotantonsa käsittää myös esimerkiksi oratorioita, kantaatteja ja messuja. Hän kirjoitti myös omaelämäkerran. == Lähteet == Luokka:Italialaiset säveltäjät Luokka:Italialaiset oopperasäveltäjät Luokka:Romantiikan säveltäjät Luokka:Vuonna 1796 syntyneet Luokka:Vuonna 1867 kuolleet
Moers

Moers (varhaisissa teksteissä myös Murse tai Meurs) on kaupunki Nordrhein- Westfalenin osavaltiossa, läntisessä Saksassa. Se sijaitsee Reinjoen länsipuolella, Duisburgin kaupungista länteen ja Krefeldistä pohjoiseen, Ruhrin metropolialueella. Moersissa oli vuoden 2022 lopussa 105 287 asukasta, ja se on väkiluvultaan Weselin piirikunnan suurin kaupunki. Kaupungin pinta- ala on 67,68 neliökilometriä. Moers mainittiin ensimmäisen kerran kirjallisessa lähteessä 800-luvulla. Kaupunginoikeudet sille myönsi Pyhän saksalais-roomalaisen keisarikunnan hallitsija Albrekt I Itävaltalainen 20. heinäkuuta 1300. Vuonna 1975 Moersiin liitettiin Kapellenin ja Rheinkampin kunnat. == Lähteet == == Aiheesta muualla == * Kaupungin verkkosivut Luokka:Nordrhein-Westfalenin kunnat Luokka:Saksan kaupungit
Arsk

Arsk (, ) on kaupunki ja Arskin piirin keskus Tatarstanin koillisosassa Venäjällä, 65 kilometriä pääkaupungista Kazanista koilliseen. Arsk sijaitsee Kazankajoen varrella ja sen kautta kulkee rautatie Kazanista Agryziin. Vuonna 2010 Arskissa oli 18 114 ja koko Arskin piirissä 51 667 asukasta. Vuonna 2002 asukkaista oli tataareja 83 prosenttia ja venäläisiä 15 prosenttia. == Historia == Arskin kaupungin perustivat Volgan bolgaarit 1200-luvulla. Se oli Arçan hallintoalueen (daruğası) pääkaupunki alueen kuuluessa Kazanin kaanikuntaan. Vaikka kaupungin asukkaiden enemmistö olikin tataareja, oli hallintoalueen asukkaiden enemmistö udmurtteja. Todennäköisesti myös kaupungin ja sen ympäristön asukkaat olivat alun perin olleet suomalais-ugrilaisia, mutta sekoittuneet sittemmin tataarien kanssa. Arça oli yksi Kazanin kaanikunnan vahvimmista linnoituksista. Venäjän armeija valloitti Arçan vuonna 1552 prinssi Vorotinskin johdolla. Vuonna 1781 Arskista tuli kihlankunnankaupunki. Vuonna 1926 se menetti kaupungin asemansa ja muutettiin kyläksi. Vuonna 1938 siitä tuli kaupunkityyppinen taajama, ja vuonna 2008 se sai uudelleen kaupungin arvon. ==Lähteet== ==Aiheesta muualla== *Arski munitsipalnyi raion (tatarstan.ru) Luokka:Arçan piiri Luokka:Tatarstanin kaupungit tt:Arça
Barney

Barney tarkoittaa seuraavia: * Barney, skotlanninterrieri, Yhdysvaltain presidentin George W. Bushin koira ==Sukunimi== * Alice Pike Barney (1857–1931), yhdysvaltalainen taidemaalari * Natalie Clifford Barney (1876–1972), yhdysvaltalainen perijätär ja kirjailija * Scott Barney (s. 1979), kanadalainen jääkiekkoilija ; Kuvitteellisia Barney-nimisiä: * Barney Calhoun, tietokonepeli Half-Lifen hahmo * Barney Gumble, henkilöhahmo televisiosarjassa Simpsonit * Barney, kuuluisan lastenohjelman purppuranpunainen dinosaurus * Barney-karhu, sarjakuva- ja piirroselokuvahahmo * Barney Rubble (suom. Tahvo Soranen), hahmo televisiosarjassa Kiviset ja Soraset Luokka:Luettelot henkilöistä sukunimen mukaan
Vulkanologia

Tulivuorioppi on oppi tulivuorista, laavasta, magmasta ja näihin liittyvistä geologisista ilmiöistä. == Tulivuoret == Tulivuoret syntyvät erkanemisvyöhykkeille, poimuvuorille tai kuuman pisteen päälle. Magmaa työntyy astenosfääristä tai kuoren onkaloista reikää tai rakoa pitkin maanpinnalle. On olemassa kahdenlaista laavaa, jotka tekevät molemmat erilaisia tulivuoria. === Kuuma notkea laava === Laavakentät Laavakentät syntyvät, kun jopa 1500-asteinen pienipiipitoinen juokseva laava pääsee purkautumaan astenosfääristä asti pinnalle. Laava ei ehdi jäähtyä matkalla vaan on yhä juoksevaa. Syntyy laajoja kuumia laavakenttiä, joissa on "laavapuroja". Kilpitulivuoret Kilpitulivuoret ovat samaa pienipiipitoista laavaa, mutta muodostavat yhdessä tulivuoresta purkautuvan tuhkan kanssa kerroksellisen laakean tulivuoren. === Jähmeä viileä laava === Kerrostulivuoret Kerrostulivuoret muodostuvat jähmeästä n. 100-asteisesta suuripiipitoisesta laavasta, joka kovettuu nopeasti pinnalle purkaudutuaan. Kerrostulivuori on saanut nimensä kerroksittaisesta muodosta: Purkautuneen laavan päälle satava pyroklastinen tuhka tekee tulivuoreen kerroksia ja tekee tulivuoresta hyvin korkeita ja teräviä. Keilatulivuoret Keilatulivuoret syntyvät samasta jähmeästä ja nopeasti kovettuvasta laavasta kuin kerrostulivuoretkin. Ainoa ero on, että keilatulivuoren päälle ei kerrostu tuhkaa, vaan tulivuori muodostuu ainoastaan laavasta. Muoto on sama terävä, kapea ja korkeakraatterinen. === Kuuma kohta === Kuumat kohdat ovat litosfäärissä olevia pysyviä pystysuoria purkausaukkoja, jotka synnyttävät laavan purkautuessa tulivuoria. Näistä purkautuu säännöllisesti laavaa ja, kun laatat liikkuvat eteenpäin, uudelle paikalle syntyy toinen tulivuori. Näin muodostuu tulivuorien saariketju, esimerkiksi Havaijin saariketju on syntynyt tällä tavalla ja jatkaa muodostamistaan edelleenkin. == Lähteet == # Tulivuoret- osion lähteet *
Reutlingen

Reutlingen on kaupunki Baden-Württembergin osavaltiossa, lounaisessa Saksassa. Se sijaitsee Echazjoen varrella 31 kilometriä Stuttgartista etelään. Reutlingen on samannimisen piirikunnan hallintokeskus. Kaupungissa oli kesäkuun 2022 lopussa 117 034 asukasta, ja sen pinta-ala on 87,0 neliökilometriä. Reutlingen sai kaupunginoikeudet varhaisella 1200-luvulla. Vuonna 1726 kaupunkia kohtasi sen historian suurin katastrofi, kun sen yli pyyhkäisi suurta tuhoa aiheuttanut tulipalo. Se tuhosi noin 80 prosenttia kaikista asunnoista ja lähes kaikki julkiset rakennukset tehden 1 200 ihmistä kodittomaksi. == Katso myös == * Spreuerhofstraße == Lähteet == == Aiheesta muualla == * Reutlingenin viralliset sivut Luokka:Baden-Württembergin kunnat Luokka:Saksan kaupungit
Troitsko-Petšorsk

Troitsko-Petšorsk () on kaupunkityyppinen taajama ja Troitsko-Petšorskin piirin hallintokeskus Petšorajoen varrella Komin tasavallassa Venäjällä. Vuonna 2002 siellä oli 8 851 asukasta. == Lähteet == * Troitsko-Petšorskin viralliset kotisivut == Aiheesta muualla== * Taajamaan ja piiriin keskittynyt sivusto (trp.su) * Topografiakarttoja taajamasta ympäristöineen * Topografiakartta 1:200k taajaman alueelta (1966, jpg) Luokka:Komin tasavallan kaupunkityyppiset taajamat
Eero ja Jussi 1960–1970

Eero ja Jussi 1960–1970 on suomalaisen rock-yhtyeen Eero ja Jussi & The Boys kokoelma-albumi. Joissakin kappaleissa taustayhtyeenä on muu kokoonpano kuin The Boys. == Kappaleet == # # # # # # # # # # # # # # ==Soittajat== * Eero Raittinen – laulu, rummut * Jussi Raittinen – laulu, rytmikitara, soolokitara * Harry Aaltonen – rummut * Tapio Yrjä – piano, celesta * Pauli Suominen – kitara, banjo * Arthur Fuhrmann – basso, melodica * Henrik Granö – soolokitara * Harry Sjöberg – basso * Kaj Westerlund – soolokitara * Lasse Kvist – basso * Rauno Lehtinen – urut, basso * Ilkka Luukkonen – tamburiini * Pekka Laitinen – kontrabasso, akustinen kitara * Hannu Euramaa – rummut * Aarno Raninen – piano * Pekka Laitinen – urut, taustalaulu * Kurt Mattson – rummut * Kaj Wallin – basso * Pekka Laitinen – banjo, laulu, vihellys, taustalaulu * Seppo "Paroni" Paakkunainen – saksofonit, huilu == Aiheesta muualla == * Rytmimusiikin Syke: Eero ja Jussi & The Boys 1960 - 1970 Luokka:Vuoden 1970 kokoelma-albumit Luokka:The Boysin albumit
Stephen Carr

Stephen Carr (s. 29. elokuuta 1976 Dublin) on irlantilainen entinen jalkapalloilija, joka edusti Englannin Valioliigassa ja Mestaruussarjassa Tottenhamia, Newcastlea ja Birminghamia. Pelaajaurallaan hän oli pelipaikaltaan puolustaja. == Ura == 176-senttinen Carr aloitti ammattilaisuransa Tottenham Hotspurissa kaudella 1993–1994. Debyyttinsä joukkueessa hän teki 29. syyskuuta 1993 ottelussa Ipswichia vastaan. Vasta kaudella 1996–1997 Carr pääsi pelaamaan säännöllisesti aloituskokoonpanossa. Vuonna 1999 Carr ratkaisi maalillaan Tottenhamin voiton Englannin Liigacupin loppuottelussa Leicesteria vastaan. Elokuussa 2004, 269:n Tottenhamissa pelatun ottelun jälkeen Newcastle osti valmentaja Bobby Robsonin johdolla Carrin kahdella miljoonalla punnalla. Newcastlessa ollessaan Carr auttoi joukkuetta hyvillä esityksillään UEFA Cupin puolivälieriin ja FA Cupin välieriin. Kauden 2007–2008 päätteeksi Carr ei saanut uutta jatkosopimusta Newcastlesta. Joulukuussa 2008 Carr päätti lopettaa pelaajauransa 32-vuotiaana mutta palasi pienen tauon jälkeen kentille Birmingham Cityn joukkueessa. == Maajoukkueura == Irlannin maajoukkuetta Carr edusti 44 kertaa muttei tehnyt maaliakaan. Carr harkitsi maajoukkueuransa lopettamista huonosti menneiden MM- karsintojen jälkeen vuonna 2006. Uusi päävalmentaja Steve Staunton sai kuitenkin Carrin jatkamaan maajoukkueuraansa. Marraskuussa 2007 Carr ilmoitti lopettavansa maajoukkueuransa. Maajoukkueuran päättymiseen vaikuttivat loukkaantumiset sekä Steve Stauntonin potkut Irlannin maajoukkueesta. == Lähteet == Luokka:Irlantilaiset jalkapalloilijat Luokka:Vuonna 1976 syntyneet Luokka:Elävät henkilöt
Erävaelluksen Suomen-mestaruuskilpailut

Erävaelluksen Suomen-mestaruuskilpailut on Suomen ainoa vuosittain järjestettävä kaikille avoin vaativa vaelluskilpailu. Kilpailut on järjestetty vuosittain elo-lokakuussa vuodesta 1970 lähtien. Kilpailun järjestäjä oli vuoteen 2010 asti Suomen Latu ja sen jälkeen järjestäjänä on toiminut Erävaelluskilta ry. == Kilpailu == Kilpailu käydään kahden hengen partioin, joiden on tultava toimeen kolmen yön yli omin varustein ilman huoltoa. Kilpailun pääsarja on avoin, ja siihen saavat osallistua kaikki yli 15-vuotiaat. Muita sarjoja ovat naiset, veteraanit (yli 45-vuotiaat), nuoret (15–20-vuotiaat) ja retkisarja (ei SM-arvoa). Kilpailussa paremmuus ratkaistaan luonnossa vaeltamiseen liittyvien taitotiedon ja vaelluskunnon perusteella. Usein nähtyjä tehtäviä ovat muun muassa vesistönylitykset, tulilla yöpymiset ja kilpailun päättävä yöllä alkava pikataipale. Avoimen sarjan perusreitti ilman lisärasteja on noin 60-100 kilometriä ja muissa sarjoissa noin 60-80 kilometriä. Vuosittain kilpailuun ottaa osaa noin 30-50 partiota. Parhaimmillaan kilpailussa on ollut mukana jopa 200 partiota. === Tehtävien jakaantuminen === Tehtävien aiheiden tulee liittyä olennaisesti erävaellukseen, ja ne jakaantuvat seuraavasti: * Erävaellustietoihin ja -taitoihin (30-45 %) * Suunnistukseen (15-25 %) * Ensiapu- ja pelastuspalvelutoimintaan (10-20 %) * Luonnontuntemukseen ja -suojeluun (15-30 %) === Partion pakollisten varusteiden perusrunko === * Kantolaitteet 2 kpl * Avotulimajoite ja makuupussit 2 kpl * Kilpailun aikainen ravinto ja retkikeitin polttoaineineen * Kirves, saha ja puukko * Ensiapupakkaus, tulentekoväline, kompassit 2 kpl, valaisin, kynä == Lähteet == == Aiheesta muualla == * Erävaelluksen SM-kilpailut * Suomen Erävaelluskilta ry:n kotisivu * Ylen Elävä arkisto: Erävaelluksen SM-kisoissa suksitaan suolle Luokka:Urheilukilpailut Luokka:Suomen urheilu
Mä tahdon rokata

Mä tahdon rokata (SLP-589) on Jussi & The Boysin neljäs studioalbumi vuodelta 1973. == Kappaleet == Sovitukset Kaj Westerlund, paitsi "Juhlimaan" sovitus Roy Rabb. A-puoli # # # # # # # B-puoli # # # # # # # # ==Kokoonpano== * Jussi Raittinen – laulu, bassokitara ja kitara * Kaj Westerlund – piano ja bassokitara * Antero Jakoila – kitara * Aimo Hakala – rummut ===Vierailevat muusikot=== * Marjo-Riitta Kervinen – taustalaulu * Paula Erko – taustalaulu * Roy Rabb – steel-kitara * Martti Metsäketo – conga, bassokitara, tenorisaksofoni ja taustalaulu * Matti Sarapaltio – tenorisaksofoni * Mike Koskinen – trumpetti * Arto Alaspää – trumpetti == Lähteet == *Suomen äänitearkiston tietokanta *Mä tahdon rokata -vinyyli ==Aiheesta muualla== Rytmimusiikin Syke: Jussi Raittisen Diskografia - Mä tahdon rokata] Luokka:Vuoden 1973 albumit Luokka:The Boysin albumit
By Request

By Request on irlantilaisen poikabändi Boyzonen ensimmäinen kokoelmalevy ja viimeinen albumi, joka julkaistiin yhtyeen ollessa vielä koossa. Albumi sisältää kaikki Britannian listalle yltäneet kappaleet, Ronan Keatingin ensimmäisen soolosinglen When You Say Nothing At All sekä kaksi uutta kappaletta "All the Time In the World" ja "I'll Never Not Need You". Kappaleet eivät kuitenkaan ole julkaisujärjestyksessä vaan ensimmäiseksi on pistetty suurelle yleisölle tutummat kappaleet ja vanhimmat ovat levyn keskellä. Levy myi kuusinkertaista platinaa Britanniassa, jossa se myös myi ensimmäisellä viikollaan enemmän kuin kaikki loput Top 20 -levyt yhteensä. By Request toi yhtyeelle MTV Europe Music Awards -palkinnon parhaasta albumista vuonna 1999. ==Kappaleet== # # # # # # # # # # # # # # # # # # ==Listasijoitukset== Vuosi Maa Sijoitus 1999 Yhdistynyt kuningaskunta 1 1999 Irlanti 1 1999 Ruotsi 4 1999 Suomi 19 == Lähteet == Luokka:Vuoden 1999 kokoelma-albumit Luokka:Boyzonen albumit
Jakob Kuhn

Jakob ”Köbi” Kuhn (12. lokakuuta 1943 Zürich, Sveitsi – 26. marraskuuta 2019 ZollikonKöbi Kuhn (76) ist tot ) oli sveitsiläinen jalkapalloilija ja jalkapallovalmentaja. Pelaajaurallaan Kuhn edusti FC Zürichiä 1962–1977 voittaen kuusi Sveitsin mestaruutta ja viisi kertaa Sveitsin Cupin. Hän kuului myös Sveitsin maajoukkueen vakiokalustoon ja edusti maataan MM-kisoissa 1962 Chilessä ja 1966 Englannissa. Kaikkiaan Kuhn pelasi 63 maaottelua. Ennen maajoukkueen päävalmentajuutta Kuhn työskenteli maan palloliiton palveluksessa juniorivalmentajana. Kuhnin juniorimetodien tuotteita ovat sveitsiläiset jalkapallotähdet kuten Ciriaco Sforza, Tranquillo Barnetta, Valon Behrami ja Philippe Senderos. Vuosina 1983–1984 Kuhn toimi myös FC Zürichin päävalmentajana. Sveitsin maajoukkueen päävalmentajana Kuhn aloitti elokuussa 2001, kun argentiinalaisvalmentaja Enzo Trossero oli jättänyt tehtävänsä Sveitsin jäätyä ulos vuoden 2002 MM-kisoista. Kuhnin johdolla Sveitsi selvisi Portugalin EM-kisoihin 2004. Saavutus oli merkittävä, sillä se oli vasta Sveitsin toinen esiintyminen EM-lopputurnauksessa. Edellisen kerran maa oli mukana vuoden 1996 EM-kisoissa, joihin se selvisi Roy Hodgsonin johdolla, mutta kisoissa maata luotsasi portugalilainen Artur Jorge. Sveitsi jäi alkulohkovaiheeseen, mutta jalkapallobuumi oli valmis. Kuhnin suosio sai uusia mittasuhteita, kun Sveitsi eteni myös MM-lopputurnaukseen 2006. Sveitsi voitti alkulohkonsa ennen Ranskaa, Etelä-Koreaa ja Togoa. Toisen kierroksen jännityskamppailussa Sveitsi menetti kovan taistelun jälkeen jatkopaikan Ukrainalle rangaistuspotkukilpailun jälkeen 0–3. Kuhn ilmoitti jättävänsä maajoukkueen Sveitsissä ja Itävallassa pelattavien EM-kisojen 2008 jälkeen. Kuhnia kritisoitiin maajoukkueen voitonmahdollisuuksien vähentämisestä, koska hän ilmoitti ennen kisoja lopettamisaikeistaan. Kuhn kertoi itse uskovansa Sveitsin menestysmahdollisuuksiin kotiareenoilla, mutta he jäivät alkulohkoon. Helmikuussa 2008 Kuhnin seuraajaksi nimettiin saksalainen Ottmar Hitzfeld, jolla on valmennuskokemusta myös Sveitsin liigasta. == Lähteet == Luokka:Sveitsiläiset jalkapalloilijat Luokka:Sveitsiläiset jalkapallovalmentajat Luokka:Vuonna 1943 syntyneet Luokka:Vuonna 2019 kuolleet
Zembra

Zembra on Tunisialle kuuluva saari Välimeressä. Saari on jyrkkä ja kivinen. Sen korkein kohta on 435 metriä. Zembra on kansallispuisto ja Zembretan saaren kanssa biosfäärialue. Saaressa asuu Välimeren suurin keltanokkaliitäjien yhdyskunta. == Lähteet == * UNESCO's Man and the Biosphere Programme, Biosphere Reserve Information, Iles Zembra et Zembretta * BirdLife International, Zembra and Zembretta Islands Luokka:Tunisian saaret
Paektuvuori

Paektuvuori eli Paektu tai Baekdu (, myös Paektusan, Changbaishan tai Baitoushan ) on kerrostulivuori Kiinan ja Pohjois-Korean rajalla. Kiinan puolella vuori on Jilinin maakunnan alueella. Baekdu on Mantšurian ja Korean niemimaan korkein vuori. Vuoressa on 850 m syvä kaldera, jonka täyttää Tianchijärvi. Paektu purkautui rajusti 900-luvulla, sen jälkeen ainakin neljä, ehkä jopa kuusi kertaa. ==Katso myös== *Luettelo maiden korkeimmista kohdista == Lähteet == == Aiheesta muualla == Luokka:Pohjois-Korean vuoret Luokka:Kiinan vuoret Luokka:Aasian tulivuoret Luokka:Kiinan ja Pohjois-Korean raja Luokka:Supertulivuoret